Θόδωρος Κεφαλόπουλος

Ο Θόδωρος Κεφαλόπουλος ήταν Έλληνας ηθοποιός. Γεννήθηκε το 1894 στα Βρύουλα της Μικράς Ασίας. Η πρώτη του εμφάνιση στη σκηνή έγινε το 1915. Γράφτηκε στο Σωματείο Ελλήνων Ηθοποιών (Σ.Ε.Η.) λίγους μήνες μετά την ίδρυσή του το 1917. Ηθοποιός περιοδευόντων κυρίως θιάσων, έπαιξε σε όλα τα είδη του θεάτρου (δράμα, κωμωδία, επιθεώρηση κλπ). Συγκρότησε επανειλημμένως δικούς του θιάσους και περιόδευσε μαζί με τη σύζυγό του Σοφία Κεφαλοπούλου (1894-19;;) σε ολόκληρη την ελληνική επαρχία. Το 1920 συμμετείχε σε συνεταιρικό θίασο που έδωσε παραστάσεις στο Λουτράκι. Λίγο αργότερα, το 1924, τιν συναντούμε, και πάλι με συνεταιρικό θίασο, του Ηλία Βεργόπουλου. Ερμήνευσε τον Πρίγκιπα στους "Απάχηδες", τον Μπαρμπα-Αντώνη στο "Φιντανάκι" του Παντελή Χορν, κ.ά. Το 1928 συνεργάστηκε με τον περιοδεύοντα θίασο του Νικόλαου Κυριακίδη. Προς το τέλος της σταδιοδρομίας του (δεκαετία '60), ερμήνευσε με επιτυχία χαρακτηριστικούς ρόλους διάφορες ταινίες ("Η ωραία του κουρέα κ.ά.). Το 1961 είχε τη μοναδική συμμετοχή του σε ξένη ταινία. Πρόκειται για την ταινία γαλλικής παραγωγής "Ο Τεν Τεν και το μυστήριο του Χρυσόμαλλου Δέρατος", που γυρίστηκε στην Κωνσταντινούπολη, τον Πειραιά, το Λουτράκι και τα Μετέωρα και μαζί του έπαιξαν ο Δημήτρης Μυράτ σε πρωταγωνιστικό ρόλο (Αντόν Καραμπίν), ο Δημήτρης Νικολαΐδης στο ρόλο αστυνομικού στον Πειραιά, ο Δήμος Σταρένιος παίζει κλαρίνο με το αστείο όνομα Σκουμπίντοβιτς και η Μαίρη Μεταξά σε ρόλο χωριάτισσας που χορεύει στο πανηγύρι, ενώ ο ίδιος έπαιξε τον ταβερνιάρη του χωριού. Επίσης, στους τίτλους της ταινίας αναφέρεται και η Δόρα Στράτου που έκανε τις χορογραφίες. Υπήρξε και μέλος του Διοικητικού Συμβουλίου του Ταμείου Αλληλοβοήθειας των ηθοποιών. Πέθανε το 1987.

Φιλμογραφία
Ένας Βέγγος για όλες τις δουλειές (1970) ....... σερβιτόρος
Ο τελευταίος των κομιτατζήδων (1970) ..... ταβερνιάρης - κάπελας
Ένας κίτσος στα μπουζούκια (1970) ..... αφεντικό κέντρου διασκέδασης
Ένας μάγκας στα σαλόνια (1969) [Νικόλας]
Η ωραία του κουρέα (1969) [Κώστας]
Ησαΐα... μη χορεύεις (1969) .... πατέρας γαμπρού
Η θυσία μιας γυναίκας (1969)
Κακός, ψυχρός και ανάποδος (1969) ..... φίλος Θύμιου
Ο γόης (1969) ..... ιδιοκτήτης μπιλιαρδάδικου
Ο μεγάλος διχασμός (1968) 
Ο σπαγγοραμένος (1967) ..... Σταύρος, μανάβης
Κοκοβιός και σπάρος στα δίχτυα της αράχνης (1967)
Ο πόνος του μπεκρή (1966) ...... Θεμιστοκλης
Η κόρη μου η σοσιαλίστρια (1966) ...... ταξιτζής, βραδινής βάρδιας
Η βουλευτίνα (1966) ..... ψηφοφόρος στην Μαγκουφάνα
Η γυνή να φοβήται τον άνδρα (1965) ..... χασάπης
Η Εύα δεν... αμάρτησε (1965) ...... Ανδρέας
Τζένη Τζένη (1965) ..... μαγαζάτορας
Φωνάζει ο κλέφτης (1965) ...... Αναστάσης, ταβερνιάρης
Η σωφερίνα (1964) ..... επιβάτης ταξί
Λόλα (1964) ..... πελάτης καμπαρέ
Ο Γιάννης τάκανε θάλασσα (1964)
Οι προικοθήρες (1964)
Ο Γιάννης τα’ κανε θάλασσα (1964)
Κόκκινα φανάρια (1963) ..... πελάτης οίκου ανοχής
Ο αδελφός Άννα (1963)
Ο τρελάρας (1963) ...... Ανέστης Κοκκινάκης
Έξυπνοι και κορόιδα (1962)
Ο Δήμος από τα Τρίκαλα (1962) ..... ένας ταξιδιώτης 
Οι αετονύχηδες / Μη βαράτε όλοι μαζί (1962)
Οι 900 της Μαρίνας (1960), Στάθης, αβανταδόρος του υποψήφιου βουλευτή
Κυριακάτικοι ήρωες (1956)...... ο γιατρός της εθνικής ομάδας ποδοσφαίρου
Λατέρνα φτώχεια και γαρύφαλλο (1955) ...... καρβουνιάρης

Πηγές 
 Έλληνες - Ελληνίδες ηθοποιοί
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 Who's who
 www.90lepta.com
 www.retrodb.gr

Έλληνες άνδρες ηθοποιοί κινηματογράφου